Document ID: 32011R1212

KOMISSION TÄYTÄNTÖÖNPANOASETUS (EU) N:o 1212/2011,
annettu 23 päivänä marraskuuta 2011,
Amerikan yhdysvaltojen ja Euroopan yhteisön välisen viinikauppasopimuksen 7 artiklan 2 kohdan täytäntöönpanoa koskevista erityissäännöistä Yhdysvaltain alkuperänimitysten suojaamisen osalta yhteisössä annetun asetuksen (EY) N:o 1416/2006 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan yhteisön ja Amerikan yhdysvaltojen välisen viinikauppasopimuksen tekemisestä 20 päivänä joulukuuta 2005 tehdyn neuvoston päätöksen 2006/232/EY (1) ja erityisesti sen 3 artiklan,
sekä katsoo seuraavaa:
(1)
Komission asetuksessa (EY) N:o 1416/2006 (2) säädetään eräiden viininviljelyn kannalta merkittävien Yhdysvaltain nimien suojaamisesta unionissa.
(2)
Osapuolten kesken sovittiin Euroopan yhteisön ja Amerikan yhdysvaltojen välisen viinikauppasopimuksen (3) 11 artiklan 5 kohdan mukaisesti, että mainitun sopimuksen liite V olisi saatettava ajan tasalle, jotta siinä otettaisiin huomioon äskettäiset sääntelyn muutokset Yhdysvalloissa ja erityisesti uudet yhdysvaltalaiset viininviljelyalueet. Lisäksi sovittiin, että kyseisten muutosten olisi tultava voimaan 1 päivänä joulukuuta 2011.
(3)
Sen vuoksi asetusta (EY) N:o 1416/2006 olisi muutettava.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 1416/2006 liite tämän asetuksen liitteellä.
2 artikla
Tämä asetus tulee voimaan 1 päivänä joulukuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä marraskuuta 2011.

Labels: 17
5
3
18
15